**PUBLISKĀ PAKALPOJUMA LĪGUMS Nr.** 2-20/PS2015/02

***‘’Sadzīves atkritumu uzkrāšana un izvešana”***

Liepājā, 2015.gada 08. maijā

**Valsts SIA „Piejūras slimnīca”**, reģistrācijas Nr. 40003343729, juridiskā adrese: Jūrmalas iela 2, Liepāja, LV-3401, ***valdes priekšsēdētāja* Aigara PUKAun *valdes locekļa* Imanta STROĻA** personā, kuri rīkojas, pamatojoties uz VSIA “Piejūras slimnīca” statūtiem, turpmāk šā līguma tekstā saukta Pasūtītājs, no vienas puses, un

***SIA ‘’EKO Kurzeme’’***, reģistrācijas Nr. 42103030389, juridiskā adrese: Ezermalas iela 11, Liepāja, LV-3401, tās ***izpilddirektora*** **Andra KARLSONA** personā, kurš rīkojas saskaņā ar statūtiem, turpmāk šā līguma tekstā saukts Izpildītājs, no otras puses,

abi kopā un katrs atsevišķi turpmāk šā līguma tekstā saukti par Līdzējiem, pamatojoties uz ***Valsts SIA „Piejūras slimnīca”****,* rīkotās iepirkuma procedūras ***„Sadzīves atkritumu uzkrāšanas un***

***izvešanas pakalpojumi”, identifikācijas Nr. PS 2015/ 02***, turpmāk šā līguma tekstā Iepirkums,rezultātiem un ***SIA ‘’EKO Kurzeme’’*** iesniegto piedāvājumu, noslēdz šo pakalpojuma līgumu, turpmāk – Līgums:

1. **Līguma priekšmets**
	1. Pasūtītājsuzdod Izpildītājam un tas uzņemas saistības veikt sadzīves atkritumu uzkrāšanas un izvešanas pakalpojumus, turpmāk tekstā “Atkritumi” (*Līguma 1.pielikums*).
	2. Puses apņemas ievērot Latvijas Republikas normatīvajos aktos noteiktās prasības atkritumu apsaimniekošanai.
2. **Atkritumu uzkrāšana un izvešana**
	1. Pasūtītājs savas saimnieciskās darbības ietvaros savāc un uzkrāj Atkritumus, bet Izpildītājs nodrošina Atkritumu izvešanu saskaņā ar norādīto izvešanas grafiku.
	2. Pasūtītājs apņemas uzkrāt Konteineros tikai šajā līgumā norādītos Atkritumus.
	3. Atkritumu Konteineru izvešanu Izpildītājs nodrošina ar savu vai trešo personu transportu, kuru izmaksas sedz Pasūtītājs, ja šajā līgumā nav noteikts citādi, vai ja puses nevienojas par citu apmaksas kārtību.
	4. Izpildītājs apņemas:
		1. pieņemt un izvest no Pasūtītāja uzkrātos Atkritumus, ja Pasūtītājs ir izpildījis ar šo līgumu uzņemtās saistības;
		2. nekavējoties informēt Pasūtītāju, ja tehnisku iemeslu dēļ nav iespējama Atkritumu izvešana;
		3. nodrošināt Pasūtītāju ar konteineriem, kuros uzkrāt atkritumus.
3. **Līguma summa un norēķinu kārtība**
	1. Kopējā samaksa par sniegtiem pakalpojumiem tiek noteikta **EUR 7812.30 (Septiņi tūkstoši astoņi simti divpadsmit euro un 30 centi)** (turpmāk – „Līguma summa”), tai skaitā līgumcena EUR **6456.45** (Seši tūkstoši četri simti piecdesmit seši euro, 45 centi) un pievienotās vērtības nodoklis (turpmāk – PVN) 21 % (Divdesmit viens procents) EUR **1355.85** (Viens tūkstotis trīs simti piecdesmit pieci euro, 85 centi).
	2. Līguma summa ietver nodrošināšanu ar konteineriem, transporta izmaksas, visus nodokļus, nodevas, kā arī visus citus ar Līguma izpildi saistītos izdevumus, kas attiecas uz pakalpojuma sniegšanu.
	3. Izpildītājs apņemas savlaicīgi pēc sniegtā pakalpojuma vienu reizi mēnesī izrakstīt un nosūtīt Pasūtītājam rēķinu par šajā līgumā noteiktajiem un sniegtajiem pakalpojumiem.
	4. Atkritumu izvešanas maksu Pasūtītājs maksā Izpildītājam, pamatojoties uz Izpildītāja izrakstītā un Pasūtītājam nosūtītā rēķina pamata. Atkritumu izvešanas izmaksas ir norādītas šī līguma 1. pielikumā.
	5. Pasūtītājs apmaksu par saņemtiem pakalpojumiem veiks *euro*, atbilstoši šī Līguma 3.1.punktā noteiktai cenai, saskaņā ar Izpildītāja iesniegto rēķinu, pamatojoties uz Līdzēju parakstīto pavadzīmi. Apmaksa tiek veikta ar pārskaitījumu uz rēķinā norādīto bankas norēķinu kontu 30 (Trīsdesmit) dienu laikā pēc rēķina saņemšanas no Izpildītāja.
	6. Ja Pasūtītājs nav veicis Izpildītāja tam izrakstīto rēķinu samaksu noteiktajā termiņā, tad Izpildītājs ir tiesīgs pārtraukt turpmāku Atkritumu savākšanu no Pasūtītāja līdz pilnīgai saistību izpildei un aprēķināt līgumsodu.
	7. Pasūtītājs neapmaksā Izpildītāja rēķinu un/vai nesedz Izpildītāja izmaksas, par kurām atbilstoši Līgumā noteiktajām tiesībām un kārtībai nav parakstīta pavadzīme.
	8. Ja saskaņā ar normatīvajiem aktiem tiek grozīta PVN likme, cena un Līguma summa ar PVN tiek grozītas bez atsevišķas Līdzēju vienošanās. Šādas PVN likmes izmaiņas stājas spēkā normatīvajos aktos noteiktajā laikā un kārtībā. Pakalpojuma cenas un Līguma summa bez PVN šādā kārtībā nevar tikt grozītas.
4. **Līdzēju atbildība**
	1. Līdzēji savstarpēji ir atbildīgi par otram Līdzējam nodarītajiem zaudējumiem, ja tie radušies viena Līdzēja vai tā darbinieku, kā arī šī Līdzēja Līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.
	2. Par Līguma pielikumos minēto Atkritumu izvešanas termiņu neievērošanu Pasūtītājs ir tiesīgs pieprasīt Izpildītājam maksāt līgumsodu 0,1% (Nulle komats viena procenta) apmērā no nesniegtā pakalpojuma summas par katru nokavējuma dienu, taču nepārsniedzot 10% (Desmit procentus) no kopējās līguma summas.
	3. Par šajā Līgumā noteikto maksājuma termiņu nokavējumu Izpildītājs ir tiesīgs pieprasīt Pasūtītājam maksāt līgumsodu 0,1% (Nulle komats viena procenta) apmērā no termiņā nesamaksātās naudas summas par katru nokavējuma dienu, taču nepārsniedzot 10% (Desmit procentus) no termiņā nesamaksātās naudas summas.
	4. Līdzēji ir atbildīgi par to darbības/bezdarbības rezultātā otram Līdzējam nodarītajiem zaudējumiem.
	5. Jebkura šajā Līgumā noteiktā līgumsoda samaksa neatbrīvo Līdzējus no to saistību pilnīgas izpildes un Līdzēji var prasīt kā līgumsoda, tā arī Līguma noteikumu izpildīšanu.
5. **Līguma termiņš un grozīšanas kārtība**
	1. Līgums stājas spēkā ar dienu, kad tas ir parakstīts gan no Pasūtītāja, gan no Izpildītāja puses, un ir spēkā ***24 (Divdesmit četrus) mēnešus.***
	2. Līguma noteikumi var tikt grozīti, abām Pusēm vienojoties. Visi Līguma grozījumi un papildinājumi, kas saistīti ar šo Līgumu, stājas spēkā pēc to noformēšanas rakstiski un abpusējas parakstīšanas, un tiek uzskatīti par šī Līguma neatņemamu sastāvdaļu.
6. **Līguma laušana, Līguma darbības pārtraukšana**
	1. Līgums var tikt lauzts šajā Līgumā noteiktajā kārtībā vai Līdzējiem savstarpēji vienojoties.
	2. Pasūtītājs ir tiesīgs vienpusēji izbeigt šo Līgumu, paziņojot par to Izpildītājam rakstveidā 5 (Piecas) kalendārās dienas iepriekš šādos gadījumos:
		1. ja Izpildītājs neuzsāk 1.1.punktā minēto pakalpojumu sniegšanu Līgumā noteiktajā termiņā. Līgums tomēr netiek izbeigts, ja Izpildītājs minēto 5 (Piecu) darba dienu laikā pierāda, ka nav vainojams pie pakalpojuma sniegšanas neuzsākšanas noteiktajā termiņā;
		2. ja Izpildītājs pēc Pasūtītāja rakstveida brīdinājuma saņemšanas par līguma noteikumu pārkāpumu 2 (Divas) reizes atkārtoti 30 (Trīsdesmit) kalendāro dienu laikā ir pieļāvis brīdinājumā minētos Līguma noteikumu pārkāpumus un/vai ignorē Pasūtītāja brīdinājumu un prasību par pārkāpumu novēršanu ilgāk par 10 (Desmit) kalendārām dienām;
		3. ja šī līguma izpildes laikā iestājas viens no zemāk minētajiem gadījumiem:
			1. ja Izpildītājs pārtrauc pakalpojumu sniegšanu uz 5 (Piecām) dienām vai tā izpilde nenotiek paredzētā apjomā, bet esošajā darbu grafikā šāds darbu pārtraukums nav paredzēts un šo pārtraukumu nav apstiprinājis Pasūtītājs;
			2. pret Izpildītāju tiek iesniegta prasība par atzīšanu par maksātnespējīgu;
			3. tiek veiktas piespiedu darbības no trešo personu puses, kā rezultātā tiek apķīlāta (aprakstīta) Izpildītāja manta, uzlikts liegums rīcībai ar banku kontiem, uzlikts liegums kustamām mantām un nekustamajam īpašumam valsts publiskajos reģistros.

6.3. Jebkurš Līdzējs var izbeigt šī Līguma darbību 30 (Trīsdesmit) dienas pēc rakstveida brīdinājuma iesniegšanas otram Līdzējam, ja otrs Līdzējs nav pildījis savus pienākumus un nav novērsis savu Līguma noteikumu pārkāpumu 30 (Trīsdesmit) dienu laikā kopš rakstiska brīdinājuma saņemšanas.

6.4. Jebkurā Līguma izbeigšanas gadījumā vainīgajam Līdzējam ir pienākums atlīdzināt otram Līdzējam ieguldītos līdzekļus un izdevumus, kas radušies sakarā ar to, ka vainīgais Līdzējs nav pildījis Līgumā noteiktos pienākumus.

1. **Nepārvaramā vara (Force Majeure)**
	1. Līdzēji nav atbildīgi par līgumsaistību neizpildi vai nepienācīgu izpildi, ja šāda neizpilde vai nepienācīga izpilde radusies nepārvaramas varas rezultātā. Par nepārvaramu varu Līdzēji uzskata ugunsgrēkus, dabas katastrofas, militāru agresiju, streiku, grozījumus Latvijas Republikas normatīvajos aktos, valsts institūciju lēmumus un citus nepārvaramas varas izpausmes veidus, kas traucē izpildīt šo Līgumu un kas nav izveidojusies kā Līdzēju darbības vai bezdarbības tiešas vai netiešas sekas, kurus Līdzēji nav paredzējuši un nav varējuši paredzēt, noslēdzot šo Līgumu. Nepārvaramas varas apstākļu esamība pusei, kurai šie apstākļi radušies, jāapstiprina un jāpierāda.
	2. Ja iestājas nepārvaramas varas apstākļi, Līdzējam ir pienākums nekavējoties mutiski informēt Līguma beigu rekvizītos norādīto otra Līdzēja atbildīgo darbinieku, kā arī ne vēlāk kā 2 (Divu) darba dienu laikā pēc minēto iemeslu konstatēšanas iesniegt rakstveida paziņojumu otram Līdzējam. Paziņojumā jāraksturo apstākļi, kā arī to ietekmes vērtējums attiecībā uz savu pienākumu izpildi saskaņā ar šo Līgumu un izpildes termiņu. Paziņojumā jānorāda termiņš, kad būs iespējams turpināt šajā Līgumā paredzēto pienākumu izpildi.
	3. Līdzēji var vienpusēji izbeigt šo Līgumu, ja nepārvaramas varas apstākļi turpinās ilgāk par 2 (Diviem) kalendārajiem mēnešiem. Šajā gadījumā neviens no Līdzējiem nav tiesīgs prasīt tādējādi radušos zaudējumu atlīdzību. Ja līgums tiek izbeigts nepārvaramas varas apstākļu dēļ, Pasūtītājs veic norēķinus par faktiski izpildītajiem pakalpojumiem.
	4. Ja nepārvaramas varas apstākļu un to seku dēļ nav iespējams atsākt turpināt pildīt šajā līgumā paredzētās saistības ilgāk kā 15 (Piecpadsmit) dienu laikā, Līdzēji, ne vēlāk kā 5 (Piecu) dienu laikā no brīža, kad nepārvaramas varas apstākļu un to seku dēļ nav iespējams atsākt turpināt pildīt šajā līgumā paredzētās saistības, sāk sarunas par šī līguma izpildes alternatīviem variantiem, kuri ir pieņemami abiem Līdzējiem, un izdara attiecīgus grozījumus šajā līgumā vai izstrādā jaunu līgumu. Ja 10 (Desmit) dienu laikā no sarunu uzsākšanas sākotnējā termiņa Līdzējiem neizdodas izdarīt attiecīgus grozījumus šajā līgumā vai noslēgt jaunu līgumu, tad līgums tiek atzīts par izbeigtu.
	5. Nepārvaramas varas apstākļiem beidzoties, Līdzējam, kurš pirmais konstatējis minēto apstākļu izbeigšanos, ir pienākums nekavējoties iesniegt rakstisku paziņojumu otram Līdzējam par minēto apstākļu beigšanos.
2. **Strīdu izskatīšanas kārtība**
	1. Visas domstarpības un strīdi, kādi izceļas starp Līdzējiem saistībā ar Līguma izpildi, tiek atrisināti savstarpēju pārrunu ceļā, ja nepieciešams, papildinot vai grozot Līguma tekstu.
	2. Ja Līdzēji nespēj strīdu vai pretrunas atrisināt savstarpēji vienojoties, tie tiek atrisināti tiesā Latvijas Republikas normatīvajos aktos noteiktajā kārtībā.
3. **Nobeiguma noteikumi**
	1. Šī Līguma noteikumi ir saistoši Līdzējiem un pilnā apmērā pāriet uz Līdzēju tiesību un saistību pārņēmējiem.
	2. Tās Līguma attiecības, kuras nav atrunātas šī Līguma tekstā, tiek regulētas saskaņā ar Latvijas Republikas normatīvajiem aktiem.
	3. Nevienam no Līdzējiem nav tiesību nodot šajā Līgumā noteiktās saistības trešajai personai bez otra Līdzēja rakstiskas piekrišanas.
	4. Līguma noteikumi ir saistoši Līdzēju tiesību un saistību pārņēmējiem.
	5. Ja kāds no Līguma punktiem neparedzētu apstākļu dēļ tiek atzīts par spēkā neesošu vai likumam neatbilstošu, tas neietekmē citu Līgumā pielīgto saistību izpildi, kuras netiek skartas sakarā ar šīm izmaiņām.
	6. Visi šī Līguma grozījumi ir noformējami rakstveidā un iegūst spēku ar brīdi, kad tos parakstījuši abi Līdzēji.
	7. Visiem paziņojumiem, ko Līdzēji iesniedz viens otram saskaņā ar Līgumu, jābūt noformētiem rakstveidā un ir jābūt nodotiem personīgi vai nosūtītiem pa faksu vai ierakstītā vēstulē. Paziņojums tiek uzskatīts par nosūtītu dienā, kad paziņojums ir nodots personīgi, faksa nosūtīšanas dienā vai ierakstītas vēstules saņemšanas dienā. Visai sarakstei un jebkurai informācijai, kas tiek nosūtīta otram Līdzējam, ir jābūt noformētai latviešu valodā un nosūtītai uz šajā līgumā norādīto adresi, ja vien informācijas saņēmējs nav iepriekš norādījis savādāk.
	8. Par Līguma izpildei būtisko rekvizītu maiņu, kā arī par izmaiņām īpašnieku vai amatpersonu ar paraksta tiesībām sastāvā, Līdzēji informē viens otru 7 (Septiņu) darba dienu laikā. Ja kāds no Līdzējiem neinformē otru Līdzēju par savu rekvizītu maiņu šajā Līgumā noteiktajā termiņā, tas uzņemas atbildību par visiem zaudējumiem, kas šajā sakarā varētu rasties otram Līdzējam.
	9. Līgums izstrādāts un parakstīts 2 (divos) identiskos eksemplāros latviešu valodā, katrs uz 3 (trijām) lapām, pa vienam eksemplāram katrai pusei. Abiem Līguma eksemplāriem ir vienāds juridiskais spēks. Līgumam ir 2 (divi) pielikumi uz 2 (divām) lapām.
	10. Līgums stājas spēkā ar tā abpusējas parakstīšanas brīdi.
	11. Līguma pielikumi:

1.pielikums – ‘’Finanšu piedāvājums’’;

2.pielikums – ‘’Aprēķins par sauso sadzīves atkritumu apjomu’’.

1. **Līdzēju rekvizīti un paraksti**

|  |  |
| --- | --- |
| **PASŪTĪTĀJS**VSIA ‘’Piejūras slimnīca’’Reģ.Nr. 40003343729Jūrmalas iela 2, Liepāja, LV-3401Tālr./fakss: xxxxxxxxxxxxe-pasts: xxxxxxxxxxxxxxx Banka xxxxxxxxxxxxxxxx kods: xxxxxxxxxxxxxxxxkonts: xxxxxxxxxxxxxxxxvaldes priekšsēdētājs\_\_\_\_\_\_\_\_\_\_\_\_\_\_\_\_\_\_\_\_\_\_ **A.PUKS**valdes loceklis\_\_\_\_\_\_\_\_\_\_\_\_\_\_\_\_\_\_\_\_\_\_ **I.STROLIS** | **PIEGĀDĀTĀJS**SIA ’’EKO Kurzeme’’Reģ.Nr. 42103030389Ezermalas iela 11, Liepāja, LV-3401Tālrunis: xxxxxxx; fakss: xxxxxxxe-pasts: xxxxxxxxxxxxxxxBanka xxxxxxxxxxxxxxxx kods: xxxxxxxxxxxxxxxxkonts: xxxxxxxxxxxxxxxxizpilddirektors\_\_\_\_\_\_\_\_\_\_\_\_\_\_\_\_\_\_\_**A.KARLSONS** |

**1.pielikums**

2015.gada 08. maija publiskā pakalpojuma līgumam

 Nr. 2-20/PS2015/02

xxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxx

**2.pielikums**

2015.gada 08. maija publiskā pakalpojuma līgumam

 Nr. 2-20/PS2015/02

xxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxx